|  |
| --- |
| **АКТИВТІ ҮЛЕСТІРМЕЛІ МАТЕРИАЛ**  Пән: **Қазақ тілі** Кредит саны **– 3**  Деңгей **– В1** Практикалық сабақ - 3  Апта - **10**ІІ семестр  Лексикалықтақырып**: Ұлттық валюта**  Грамматикалық тақырып:**Кәсіби лексика** |

|  |
| --- |
| ***1-тапсырма.* Берілген сөздермен сөйлем құрастырыңыз.**  Ақша, ерекше тауар, тиын, жалпыға бірдей балама, құн, өндіруші, айырбас, айырбастау, сауда-саттық, алтын, күміс, жез, ақша жарату, ақша шашу, ақша үнемдеу, ақша жинау, ақша ұсату. |
|  |

***2-тапсырма.*Ақша сөзімен тіркесетін етістікті сөз тіркестерін жазыңыз.**

Ақша ......................, ....................., ....................... . ....................., ..................., ..................... .

***3-тапсырма.* Мәтінді оқып, берілген тақырыпшаларды баяндалу ретімен орналастырыңыз.**

А) Қазақ жерінен табылған металл ақшалар.

Ә) Ертедегі металл ақша жасаудың өзіндік ерекшеліктері.

Б) Ақша – ерекше тауар.

В) Нумизматика ғылымы туралы.

Г) Ақшаның пайда болу сипаты.

Ғ) Металл ақшалардың пайда болуы.

Д) Ертеде ақша рөлін атқарған заттар.

1) Кез келген ақшадан әрбір елдің өткенін, бүгінгісін және болашағының бейнесін, яғни тарихын көруге болады. Бүгінгі таңда ақша тарихын зерттейтін арнайы ғылым саласы бар. Ол – Нумизматика деп аталады. Онда тиындар, қымбат металл құймалары, т.б. ескерткіштер (тиын мөрлері, құжаттар) арқылы тиын соғу тарихы кеңінен зерделенеді. Нумизматика ғылым ретінде 18-ғасырдың 2-жартысында пайда болды, оның негізін салушы – Вена нумизматигі И.Х.Эккель.

2) Ақша – жалпыға бірдей балама ретінде барлық басқа тауарлардың құнын көрсететін ерекше тауар. Ақша барлық тауар өндірушілер, сатушылар, тұтынушылар арасындағы экономикалық байланысты қамтамасыз етеді.

3) Ақша тауар өндірісі мен айырбасының тарихи дамуы нәтижесінде стихиялы жолмен пайда болды. Алғашқы кезде бір еңбек өнімі екінші еңбек өніміне тікелей айырбасталды. Айырбастың өзі ерте заманда шықты, әуелгі кезде ол кездейсоқ сипатта болды. Мұнда бір еңбек екінші түрдегі еңбек өніміне тікелей айырбасталды.

4) Ертеде ақша рөлін әр елде әр түрлі заттар атқарған: мәселен, ертедегі гректерде, римдіктерде, славяндарда, моңғолдарда мал, Скандинавияда, ертедегі Русьте аң терісі, Қытайда шай, Абиссинияда тұз атқарды. Ал Қазақстанда ішкі сауда-саттық жүргізу үшін жалпыға бірдей балама ретінде тоқты немесе саулық қой пайдаланылды.

5) Бертін келе тауар өндірісі мен тауар айырбасының дамуы және халықтар арасында қарым-қатынастың ұлғаюы нәтижесінде ақша рөлі түрлі металдарға ауыса бастады. Өйткені металл, әсіресе алтын, күміс өзінің табиғи қасиетінің (біртектілігі, бөлінгіштігі, қолайлылығы, сақталғыштығы) арқасында ақша рөлін атқаруға өте лайықты болды. Тарихи деректерге қарағанда жезден және күмістен жасалған ақша белгілері біздің жыл санауымыздан 3 мың жыл бұрын Азия елдерінде пайдаланылған. Ресей тарихында металл ақша ретінде ІХ ғасырдан бастап қолданылды.

6) Алғашқы металл тиындар Грекия мен Кіші Азияда күмістен соғылған. Бертін келе алтын, күміс сияқты асыл металдарға мықты болу үшін мыс қосқан металл ақшалар шығарыла бастаған. Металл ақшаны жасап шығару құқығы, әдетте, мемлекеттік өкімет билігінің қолында болған. Оның оң бетін аверс, ал сол бетін реверс деп айырған. Жазулар оның екі бетінде де кездеседі. Олар тиын шығарған елдердің немесе үкімет органдарының белгілерін, монархтың аты мен мансабын, тиын сарайының, тиынды шығаруға жауапты адамның атын, тиынның құнын, шыққан уақытын т.б. көрсеткен. Оң бетінде мемлекеттік өкімет немесе оның елтаңбасы, ал сол бетінде оның бағасы, шыққан жері мен жылы берілген.

7) Қазақстанда металл ақша негізінен орта ғасырларға жататын көне қалаларда, обаларда жүргізілген археологиялық қазба жұмыстарының нәтижесінде табылды. Қазақ елінің Ұлы Жібек жолының бойында орналасуына байланысты металл ақша жасау қажеттігі ертеден қолға алынғанын бүгінде тарихи деректер дәлелдеп отыр.

***4-тапсырма.* Сөздердің аудармасын дұрыс қойыңыз.**

қымбат металл құймалары – обеспечивает

қамтамасыз етеді – государственная власть

аң терісі – слитки дорогих металлов

тоқты – шкура

саулық қой – барашек

мемлекеттік өкімет билігі – должность, титул

қолында болған – овца

мансап – был в руках

**Кәсіби лексика**

**Кәсіби лексика** – белгілі бір [мамандық](http://kk.wikipedia.org/wiki/%D0%9C%D0%B0%D0%BC%D0%B0%D0%BD%D0%B4%D1%8B%D2%9B" \o "Мамандық), [кәсіп](http://kk.wikipedia.org/wiki/%D0%9A%D3%99%D1%81%D1%96%D0%BF) аумағында қолданылатын және сол мамандықтың адамдарына ғана түсінікті болып келетін сөздер.

қолөнершілікке                               ауыл шарушылығына

(ұсталық,өрімшілік , зергерлік)        (мал, астық, балық, аңшылық, мақта, күріш, қызылша)

Балық аулау кәсібіне байланысты: бекіре, шортан, (балық атаулары), аламан, абадан, (ау, түрі) т. б.; егін бау-бакша шаруашылығына байланысты; атыз, жан арық, қол арық, оман арық, жер суы, желке суы, орақ суы, құлақ суы (арық түрлері), кешір, пісте, шекілдеуік, бәдірен, қауыншек, әнгелек, күнбағыс т. б. сөздер бар.

Кәсіпке байланысты белгілі бір тақырып, мамандық саласындағы әңгіме, пікірлесу маманның кәсіптік тілмен сөйлеуін қажет етеді. Өйткені сөйлеуші белгілі бір саланың және соған сәйкес ұғымдық категориялық аппараттарды игеруге тиіс. Кәсіп иесі, кез келген адам алдымен жалпыға ортақ әдеби тілді білуі қажет.

Термин сөздер дегеніміз – ғылым, техника, өндіріс және т.б. саласындағы арнаулы ұғымдар мен зат атауларын білдіретін сөздер.

***5-тапсырма.*Әрбір кәсіптің өзіне тән сөздерін жазыңыз.**

Бау-бақша кәсібіне байланысты лексика

Балық аулау кәсібіне байланысты лексика

Аспаздыққа байланысты лексика

***6-тапсырма.* Берілген сөйлемдердің стилі қай мамандыққа тән екенін табыңыз.**

1. Жалпы халық қолданатын сөздер бүкіл әдеби тілдің негізін құрайды және тілімізде сөз жасауға негіз болады.
2. Сақ ескерткіштерін зерттеуде әлемдік ғылымның бүгінгі қол жеткен әдіс-тәсілдерін қолданудың маңызы зор.
3. Аштықпен емделу – бүгінгі күні Германия, Австралия, Жапония, АҚШ, Ресей секілді бірқатар өркениетті елдер кеңінен қолданып отырған өте тиімді емдік тәсіл.
4. Жаңадан [сутек](http://kk.wikipedia.org/wiki/%D0%A1%D1%83%D1%82%D0%B5%D0%BA), [оттек](http://kk.wikipedia.org/wiki/%D0%9E%D1%82%D1%82%D0%B5%D0%BA), [азот](http://kk.wikipedia.org/wiki/%D0%90%D0%B7%D0%BE%D1%82), [хлор](http://kk.wikipedia.org/wiki/%D0%A5%D0%BB%D0%BE%D1%80), [газ](http://kk.wikipedia.org/wiki/%D0%93%D0%B0%D0%B7) күйіндегі элементтер, сондай-ақ, [платина](http://kk.wikipedia.org/wiki/%D0%9F%D0%BB%D0%B0%D1%82%D0%B8%D0%BD%D0%B0" \o "Платина), [кобальт](http://kk.wikipedia.org/wiki/%D0%9A%D0%BE%D0%B1%D0%B0%D0%BB%D1%8C%D1%82), [никель](http://kk.wikipedia.org/wiki/%D0%9D%D0%B8%D0%BA%D0%B5%D0%BB%D1%8C), т.б. ашылды.
5. Қызған дене өзінің барлық энергиясын электромагниттік толқын шығаруға жұмсамайды.
6. Бұл ғылым тірі [организмдердің](http://kk.wikipedia.org/wiki/%D0%9E%D1%80%D0%B3%D0%B0%D0%BD%D0%B8%D0%B7%D0%BC" \o "Организм) құрылысын, функциясын, өсіп-жетілуін, шығу-тегін, [эволюциясы](http://kk.wikipedia.org/wiki/%D0%AD%D0%B2%D0%BE%D0%BB%D1%8E%D1%86%D0%B8%D1%8F" \o "Эволюция) мен [Жер](http://kk.wikipedia.org/wiki/%D0%96%D0%B5%D1%80" \o "Жер) бетінде таралуын қарастырады.
7. Бұл ғылым – белгілі бір территорияның, аймақтың, нысанның, құбылыстың немесе процесстің уақыт пен кеңістікке байланысты ерекшеліктері туралы білім жиынтығы.
8. Аталған ғылым [компьютер](http://kk.wikipedia.org/wiki/%D0%9A%D0%BE%D0%BC%D0%BF%D1%8C%D1%8E%D1%82%D0%B5%D1%80" \o "Компьютер) және одан басқа да техникалық құрылғылар көмегімен ақпараттарды алу, сақтау, түрлендіру, жеткізу және оны пайдалану зандылықтарын, тәсілдерін, жолдарын зерттейді.

***7-тапсырма.* Мақал-мәтелдерді есте сақтаңыз. Мағынасын түсіндіріңіз.**

Мал құлыннан өседі, ақша тиыннан өседі.

Ақша – қолдың кірі.

Жүз сомың болғанша, жүз досың болсын.

Алтын көрсе, періште жолдан таяды.

Ақылды ақшасыз-ақ дәулетті.

***8-тапсырма.* Төмендегі валюта атаулары қай мемлекеттердікі екенін айтыңыз.**

Лира, крона, песо, рупия, лит, динар, злотый, фунт, иена, гульден, афгани т.б.

(Ливия, Польша, Сирия, Жапония, Ауғанстан, Голландия, Италия, Индия, Мексика, Швеция, Литва,т.б.)

***9-тапсырма.* Берілген сұрақтар бойынша жолдасыңыздан сұхбат алып, жолдасыңыздың ақшаға қатынасы туралы әңгімелеңіз.**

***1. Сіз үшін ақша өмірдегі ең басты нәрсе ме?***

***2. «Ақша – қолдың кірі» дегенмен келісесіз бе?***

***3. Ақша жарата аласыз ба?***

***4. Ақшаңызды үнемдейсіз бе?***

***5. Ақша жинау әдетіңіз бар ма?***

|  |
| --- |
|  |

***10-тапсырма.* Сөз тіркестерге қарама-қарсы мағынадағы сөз тіркестерін жазыңыз.**

ақша жарату – .....................

ақша майдалау – .................

ақша үнемдеу – ...................

ақша жоғалту – …………….

***11-тапсырма.* Мәтінді түсініп оқыңыз.**

Теңге – Қазақстан Республикасының ұлттық валютасы. Ұлттық валюта мемлекеттің тәуелсіздігі мен егемендігінің айғағы, нышаны болып табылады. Теңге – әлемдегі ең жақсы жасақталған, сақтық шарасы мықты валюталардың бірі. Банкноттың жалған банкнот жасауға қарсы 18 түрлі сақтық белгілері бар. 2007 жылы халықаралық валюта ассоциациясы 10000 мың теңгені әлемдегі ең үздік банкнот деп таныды.

«Теңге» сөзі орта ғасырлық түркі тайпаларының «денге», «таньга» сөздерінен шыққан. Бұлар түркілердің күмістен жасалған тиыны болған. Тіпті орыстың «деньги» сөзі де осы түркі сөзінен шыққан.

1993 жылы 12 қарашада ҚР Президенті Н.Назарбаевтың «ҚР Ұлттық валютасын енгізу туралы» жарлығы шықты. 15 қараша күні тәуелсіз еліміздің жаңа ұлттық валютасы айналымға енді. Теңгенің алғаш рет айналымға енген күні «Ұлттық валюта – теңге күні» болып жарияланды.

Теңгеміз 1993 жылдан бері талай өзгеріске ұшырады. Алғашқы кездегі банкноттарда (қағаз ақшаларда) қазақтың ұлы тұлғаларының бейнелері болатын. Мысалы, бір және екі жүз, бес жүз, мың теңгелерде әл-Фараби, үш теңгеде Сүйінбай Аронұлы, бес теңгеде Құрманғазы Сағырбайұлы, он теңгеде Шоқан Уәлиханов, жиырма теңгеде Абай Құнанбайұлы, елу теңгеде Әбілхайыр хан, жүз теңгеде Абылай хан бейнеленген.

1995 жылы 19 мамырда Қазақстанда банкноттарды шығаратын фабрика ашылды. Оған дейін алғашқы банкноттар Англияда, тиындар Германияда жасалды. Банкнот фабрикасының ашылуы еліміздегі маңызды оқиға деуге болады.

Теңгенің өзге білмейтін 12 түрлі қорғанысы бар. Оның жасалу қағазы да ерекше. Ұлтгық валюта — теңге тәуелсіз елдің тұтқасы, даму көзі, әлемдік деңгейге теңелудің алғашқы факторларының бірі.

2006 жылдан бастап қағаз ақша ретінде 200 теңгеден бастап, 10000 теңгеге дейін банкноттар қолданылды. 2006 жылдың 15-ші қарашасында алғашқы шыққан теңгелер өздерінің түрлерін өзгертті. Оның барлығы заман талабы. 2007 жылдың сәуір айында Қытай жерінде өткен валюталар арасындағы салыстырмалы тексеру кезінде 10 000 теңгелік номинал дүние жүзінде өзінің дизайны және қорғанышы мықтылығы жөнінен 1-ші орын алды.

***12-тапсырма.* Мәтінді толығымен қамтитын 7 сұрақ дайындаңыз.**

***13-тапсырма.* «Ұлттық волюта - теңге» тақырыбында мәтін жазыңыз.**